**Háborús szókereső**

**1) Egészítsd ki az alábbi szólásokat, mondásokat, szállóigéket a hiányzó hadi kifejezésekkel!**

Hiányzó szavak: *ágyú, fegyver, háború, kard, katona, pénz, puska, tőr*

\_\_\_\_\_\_\_\_\_\_dolog!

\_\_\_\_\_\_\_\_\_\_be csal.

\_\_\_\_\_\_\_\_\_\_val lő verébre.

Nehogy már a nyúl vigye a \_\_\_\_\_\_\_\_\_\_t!

Ha békét akarsz, készülj \_\_\_\_\_\_\_\_\_\_\_\_ra!

Ha rövid a \_\_\_\_\_\_\_\_\_\_od, toldd meg egy lépéssel!

Az asszony \_\_\_\_\_\_\_\_\_\_e a nyelv, soha meg nem rozsdásodik.

A háborúhoz három dolog kell: \_\_\_\_\_\_\_\_\_\_, \_\_\_\_\_\_\_\_\_\_ és \_\_\_\_\_\_\_\_\_\_.

**2) Olvasd el az alábbi versrészletet, majd oldd meg a hozzá kapcsolódó feladatokat!**

Ó béke! béke! legyen béke már!
Legyen vége már!
Aki halott, megbocsát,
ragyog az ég sátra,
Testvérek, ha tul leszünk,
sohse nézünk hátra!
Ki a bünös, ne kérdjük,
ültessünk virágot,
szeressük és megértsük
az egész világot:
egyik rész a munkára,
másik temetésre:
adjon Isten bort, buzát,
bort a feledésre!

*(Babits Mihály: Húsvét előtt)*

**a) Javítsd ki a mai helyesírás szerint hibás szóalakokat!**

**b) Húzd alá a részletben azokat a szavakat, amelyekben összeolvadás történik!**

**c) Keress példát a szövegből a felsorolt szófajokra!**

tulajdonnév:

felszólító módú ige:

időhatározószó:

kérdő névmás:

vonatkozó névmás:

tagadószó:

**3) Alkoss minél több szót a *háború* szó betűinek felhasználásával!**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4) Húzd alá a szövegben az alliterációkat és hasonlatokat! Mitől válik humorossá a leírás?**

"Baj van, bíró uram, és nagy baj!
Csak talpra, de gyorsan,
Ha azt nem akarja,
Hogy vége legyen helységünknek,
Vége örökre!
Kiütött a háboru, és dúl.
A szemérmetes Erzsók
Csapszéke lőn a csatatér.
Az egész falu népe
Egymást kaszabolja,
Hogy nézni iszony.
Potyognak az emberek,
Mint a legyek őszi időben.
A föld a kifutott vértől
Olyan, mint a vörös posztó.
Az enyészet gyászlobogója
Leng a szomorú csatatéren.
Tápászkodjék föl, bíró uram,
És menjünk szaporán!
Mert csak bíró uram az,
Ki követ gördíteni képes
A rohanó romlásnak elébe."
Igy végzé a csata festését
A béke barátja Bagarja.
A kevés szavu bíró,
A bölcs aggastyán,
Fölnyitva szemének másodikát is,
E kérdést látá szükségesnek:
"Hát menjünk?"

"Pedig tüstént!" volt a felelet.

(…)

A béke barátja Bagarja
Nem füllentett, mikor azt mondá
A kevés szavu bírónak,
Hogy az enyészet gyászlobogója
Leng a szomorú csatatéren.
Ugy volt egy betüig!
A kemence - ahonnan
A kancsal hegedűs,
A félszemü cimbalmos
S a bőgő sánta huzója
Az ifjúságot táncra vidítá
Hurjai bájos pengésével -
A kemence lezúzva
Ugy mered a levegőbe,
Mint valami sziklai vár
A tatárjárásnak utána.
Tört asztalnak s tört poharaknak
Romjai lepték
A véráztatta szobát,
S a vérnek közepette
Búsongva tünődött
Egy leharapott fül.

*(Petőfi Sándor: A helység kalapácsa)*

**5) Találd ki a körülírások alapján a megfelelő szavakat! Ha az első oszlop szavainak elejére beillesztesz egy-egy betűt, megkaphatod a második oszlop szavait.**

|  |  |
| --- | --- |
| **Körülírás** | **Keresett szó** |
| sértetlen, teljes |  |
| meggyőződés, eszme |  |
| levegő régies alakban |  |
| esni hagy, fogásból kienged |  |
| fej- / kézmozdulattal jelt ad |  |
| értéktelen, haszontalan holmi |  |
| haszontalan gyomnövény |  |
| kézi talajlazító eszköz |  |
| szántás talajművelő eszköze |  |
| **Körülírás** | **Keresett szó** |
| adott területen élők csoportja |  |
| alvás közben látott képsor |  |
| golyóval, bábukkal játszott sport |  |
| kellő mennyiségű |  |
| nagyszülő nagyapja |  |
| ízlelő- és beszédszerv |  |
| titkos helyre tesz |  |
| valóságnak megfelelő |  |
| megállapított magassági vonal |  |

**Milyen szókapcsolat alkotható a második oszlop szavainak kezdőbetűiből?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Megoldás*

sértetlen, teljes: ép → nép

meggyőződés, eszme: elv → nyelv

levegő régies alakban: lég → elég

esni hagy, fogásból kienged: ejt → rejt

fej- vagy kézmozdulattal jelt ad: int → szint

értéktelen, hasznavehetetlen holmi: lom → álom

hasznavehetetlen gyomnövény: gaz → igaz

kézi talajlazító eszköz: kapa → ükapa

szántásnál használt talajművelő eszköz: eke → teke

**Szókapcsolat:** *nyári szünet*